《东山八景并序 其六 聚圣塔》
明代·刘玘

山脊峨然一柱撑，风吹铃铎远闻声。层檐有级堪跻蹑，诸圣无由识姓名。

千里江山来远近，四时日月漏光明。风光不减慈恩寺，列俊题名荷宠荣。

作者简介：刘玘，字允璋。潮阳人。明成祖永乐十五年（一四一七）解元，十九年登进士，授兵部车驾司主事。坐忤大臣，放归。登临题咏，著述甚富。清乾隆修《潮州府志》卷二九、清道光《广东通志》卷二九二有传。